Document ID: 32012R1213

32012R1213
L 348/11
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 1213/2012
od 17. prosinca 2012.
o obustavi carinskih povlastica za određene zemlje korisnice OSP-a u vezi s određenim odjeljcima OSP-a u skladu s Uredbom (EU) br. 978/2012 Europskog parlamenta i Vijeća o primjeni sustava općih carinskih povlastica
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 978/2012 o Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (1), a posebno njezin članak 8. stavak 2.,
budući da:
(1)
U skladu s Uredbom (EU) br. 978/2012, carinske povlastice iz općeg dogovora u okviru Općeg sustava povlastica (OSP) treba obustaviti za proizvode iz odjeljka OSP-a podrijetlom iz zemlje korisnice OSP-a kada prosječna vrijednost uvoza takvih proizvoda u Uniju tijekom tri uzastopne godine iz te zemlje korisnice OSP-a prijeđe pragove navedene u Prilogu VI. toj Uredbi.
(2)
Prije primjene carinskih povlastica iz općeg dogovora, Komisija bi trebala utvrditi popis odjeljaka OSP-a kod kojih se carinske povlastice obustavljaju za dotične zemlje korisnice OSP-a. Popis bi se trebao temeljiti na podacima koji su raspoloživi 1. rujna 2012. i za dvije prethodne godine.
(3)
Mjere predviđene u ovoj Uredbi u skladu su s mišljenjem Odbora za opće povlastice,
DONIJELA JE OVU UREDBU:
Članak 1.
Popis proizvoda iz odjeljaka OSP-a kod kojih su carinske povlastice iz članka 7. Uredbe (EU) br. 978/2012 obustavljene za dotične zemlje korisnice OSP-a utvrđen je u Prilogu ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. siječnja 2014. do 31. prosinca 2016.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 2012.

Labels: 3
18
5